Realme vil fremvise verdens hurtigste mobiloplader

Realme har udmeldt at de vil fremvise “verdens hurtigste ladeteknologi til en smartphone”, den 28. februar.

Vi nærmer os snart den årlige messe omhandlede alt fra smartphoneindustrien – MWC 2022 (Mobile World Congress). Det kinesiske smartphone-brand Realme for nylig udtalt, at de vil lancere den hurtigste mobiloplader. Præcis hvor mange watt opladeren kan levere, nævnes ikke. Den hurtigste mobiloplader fra Realme går under navnet UltraDART og er på 125 watt, hvilket den kommende oplader burde overgå.

200 watt oplader?

Et nyt læk peger desuden på, at opladeren er på hele 200 watt, hvilket overgår alt andet på markedet – sådan næsten. Forrige sommer løftede Xiaomi nemlig sløret for teknologi der kunne oplade en telefon med 200w. Laderen er dog ikke landet på markedet endnu. Læs mere om dette her: Xiaomi fremviser 200W HyperCharge-teknologi.

En af de store udfordringer ved ladning under så høj effekt, er det slid det påfører batteriet, samt varmeudviklingen. Derfor bliver det vanskeligere jo højere effekten er.

Mobile World Congress løber af stablen den 28. februar

Under Mobile World Congress i år, kan vi forvente at høre en masse nyt, fra alle de kendte virksomheder i branchen. Messen finder i år sted i Barcelona og løber fra den 28. februar til den 3. marts.

Læs også: Cyberpunk 2077 endelig klar som PS5 og Series X|S version

Realme vil fremvise verdens hurtigste mobiloplader